
Narvas Linda tn 4 hoones asuvate 6.korruse ruumide  

nr 206, 209 üüritasust vabastamine 
Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 7.2, 7.2.3 alusel

1. ASJAOLUD JA MENETLUSE KÄIK

Narva Linnavalitsuse Kultuuriosakonnale laekus avaldus Mittetulundusühingult KUNSTISTUUDIO STUPENI, registrikood 80095115, milles palutakse vabastada MTÜ Narvas Linda tn 4 hoones 4. korrusel üürilepingu alusel kasutatavate ruumide üüritasust.

Mittetulundusühingu KUNSTISTUUDIO STUPENI põhitegevuseks on lastele joonistamise ning voolimise õpetamine. 

Stuudios tegeleb umbes 60 last. Õppetasu on 150 krooni kuus. Pärast kommunaalteenuste kallinemist 2006. aastal ei jätku õppetasust linnavara üürimisega seotud kulude katmiseks.



Ruumide üldpind:

88,1 m2  



Arvestuslik üüritasu:

392,50 krooni kuus

Kultuuriosakond toetab Mittetulundusühingu KUNSTISTUUDIO STUPENI avaldust üüritasust vabastamiseks.

Mittetulundusühingu KUNSTISTUUDIO STUPENI avaldust arutati Narva Linnavalitsuse linnavarakomisjoni istungil 20.12.2006. a (protokoll   nr 15) ning otsustati:

1. Vabastada Mittetulundusühing KUNSTISTUUDI STUPENI, registrikood 80095115, Narvas Linda tn 4 hoones asuvate ruumide nr 206, 209 üldpindalaga 88,1 m2 üüritasust määramata ajaks.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks. 

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Linnavara kasutuse andmise korra” punktidele 7.2, 7.2.3 “Linnavalitsuse korraldusega võib linnavara kasutusse anda tasuta või tavalisest madalama tasu eest tähtajaga kuni 5 aastat või tähtajatult mittetulundusühingutele”.

3. OTSUS

Vabastada Mittetulundusühing KUNSTISTUUDI STUPENI, registrikood 80095115, Narvas Linda tn 4 hoones asuvate ruumide nr 206, 209 üldpindalaga 88,1 m2 üüritasust määramata ajaks.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Mittetulundusühingule KUNSTISTUUDI STUPENI

4.3. Korraldus jõustub seadusega sätestatud korras.

Tarmo Tammiste

Linnapea                                                                        
Ants Liimets 

